stanford-oval/wikipedia huggingface dataset:
ฟงอวิ๋น ขี่พายุทะลุฟ้า (ภาพยนตร์)
เนื้อเรื่อง

สงป้า (ซอนนี่ ชิบะ) ประมุขพรรคใต้หล้า มีความทะเยอทะยานต้องการเป็นยอดฝีมืออันดับหนึ่งในยุทธภพ สงป้าเป็นบุคคลที่ชั่วร้ายและทำทุกวิถีทางที่จะสยบจอมยุทธฝีมือดีทั้งหลายทั่วยุทธภพ ไม่ว่าคนคนนั้นจะเต็มใจที่จะประลองด้วยหรือไม่ก็ตาม
ที่บ้านตระกูลปู้ ปู้ฉิงเทียน (แอนดี้ อัง) นักทำกระบี่ฝีมือดีได้สร้างกระบี่ที่ดีที่สุดในชีวิต ชื่อว่า กระบี่เลิศภพจบแดน ปู้ฉิงเทียนมีลูกชายเพียงคนเดียว คือ ปู้จิ้งอวิ๋น ปู้ฉิงเทียนได้สอนลูกว่า แม้ฝีมือดีหรือกระบี่ดีเพียงไหนก็ตาม แต่จงจำไว้ว่าธรรมะย่อมชนะทุกสิ่ง และฝังกระบี่เล่มนี้ไว้ใต้ดิน
ที่พรรคใต้หล้า สงป้าได้ให้ เชาเชา ขันทีรับใช้ไปเชิญ ธุลีดิน นักพยากรณ์ผู้ล่วงรู้ชะตาสวรรค์ให้มาทำนายชะตาของตนที่พรรค ธุลีดินได้ทำนายว่า อีก 10 ปีต่อจากนี้ชีวิตของสงป้าจะรุ่งเรืองอย่างไม่มีใครทัดเทียมได้ แต่ต้องได้เด็ก 2 คนที่มีชื่อว่า "ฟง" (ลม) กับ "อวิ๋น" (เมฆ) มาช่วยเท่านั้น ส่วนคำทำนายอีก 10 ปีต่อไปอยู่ในหีบสมบัติมหากลที่ไม่มีใครเปิดได้ ซึ่งอีก 10 ปีต่อไป ตนจะมาเปิดให้
สงป้าจึงให้ลูกพรรคที่นำโดย  ค้างคาว กับ นกเหยี่ยว ออกตามหาเด็กชายที่มีชื่อ ฟง และ อวิ๋น อยู่ในชื่อ และฆ่าล้างครอบครัวตระกูลปู้ ยกเว้นปู้จิ้งอวิ๋นซึ่งไม่หลั่งน้ำตาออกมา แต่เก็บไว้ด้วยความแค้น
ขณะเดียวกัน เนี่ยเหยินหวัง (ฟาง จงซิ่น) เจ้าของ ดาบอาบหิมะ  หนึ่งในสุดยอดศาตราวุธของยุทธภพที่สงป้าต้องการครอบครอง สงป้าพยายามท้าเนี่ยเหยินหวังให้ออกมาต่อสู้กัน แต่เนี่ยเหยินหวังมิต้องการเช่นนั้น สงป้าจึงลักพา เอี้ยนหยิง ภรรยาโฉมสะคราญของเนี่ยเหยินหวังไป เพื่อต้องการให้เนี่ยเหยินหวังลุกขึ้นสู้ สถานที่ประลองคือ พระพุทธรูปเล่อซาน เนี่ยเหยินหวังพา เนี่ยฟง ลูกชายเพียงคนเดียวไปด้วย ขณะประลองเอี้ยนหยิงได้กระโดดน้ำฆ่าตัวตาย เนี่ยเหยินหวังจึงเสียทีแก่สงป้า และถูก กิเลนไฟ กิเลนที่ทั้งตัวเป็นไฟ ที่อาศัยอยู่ในถ้ำดั้นเมฆใต้ฐานพระพุทธรูปลากเข้าไปกินในถ้ำพร้อมดาบอาบหิมะ เนี่ยฟงไม่กลัวพยายามจะตายไป แต่ก็สลบ สงป้าจึงได้พาเนี่ยฟงกลับไปที่พรรค
สงป้าได้รับ ฉินซวง, เนี่ยฟง และปู้จิ้งอวิ๋น เป็น 3 ศิษย์เอก เมื่อทั้ง 3 โตขึ้น ปู้จิ้งอวิ๋น (กัว ฟู่เฉิง) ได้แอบชอบ ข่งฉือ (หยาง กงหยู) ลูกสาวเพียงคนเดียวของสงป้าอยู่ แต่ไม่บอกใครเพราะอุปนิสัยที่เงียบขรึมผิดคนทั่วไป  ขณะที่ เนี่ยฟง (เจิ้ง อี้เจี้ยน) ได้พาขงฉือกับฉินซวงแอบเข้าสุสานกระบี่สถานที่ต้องห้ามภายในพรรค ข่งฉือเองก็ชอบเนี่ยฟงอยู่เช่นกัน
ค่อมา สงป้าได้ให้ เนี่ยฟงกับฉินซวงไปตามหาวานรทิพย์สมบัติของวัดเส้าหลินเพื่อที่จะให้ได้ตัว ธุลีดิน มาทำนายคำทำนายที่เหลือ เนี่ยฟงกับฉินซวงตามจนพบตัวธุลีดิน ขณะที่ ปู้จิ้งอวิ๋น เดินทางไปที่นครอู๋ซวงพร้อม  ค้างคาว กับ นกเหยี่ยว เพื่อฆ่า ตู้กูอี้ฟาง และนำ กระบี่ไร้คู่เปรียบ หนึ่งในยอดศาสตราวุธกลับมาครอบครอง ปู้จิ้งอวิ๋นได้ฆ่าคนในนครอู๋ซวงเสียหมดสิ้นไม่เว้นแม้กระทั่งเด็กเล็ก ๆ  เมื่อ ตู้กูหมิง บุตรชายเพียงคนเดียวของตู้กูอี้ฟางกลับมาพบ ก็ร่ำไห้พร้อมไปหา เทพกระบี่ (หวง ชิวเซิน) สุดยอดจอมยุทธที่สงป้าต้องการประลองด้วยเพื่อหาความเป็นที่หนึ่งในใต้หล้า ผู้เป็นลุง ล้างแค้นให้ ขณะที่ทางฝ่ายเนี่ยฟง ธุลีดินก็ถูกบุรุษลึกลับในชุดดำลักพาตัวไป ซึ่งบุรุษลึกลับที่แท้นั่นก็คือ สงป้า นั่นเอง
ธุลีดินทำนายว่า สงป้าจะต้องถูกทั้งฟงและอวิ๋นทำลาย  สงป้าจึงวางแผนให้ข่งฉือแต่งงานกับเนี่ยฟง เพื่อให้ปู้จิ้งอวิ๋นแค้นและทั้ง 2 ต้องสู้กันเอง
ท้ายที่สุดเมื่อล่วงรู้ความจริง ทั้งเนี่ยฟงและปู้จิ้งอวิ๋นได้รวมพลังกันเป็นมังกรทะยานฟ้า เพื่อสู้กับสงป้า
เบื้องหลังและความนิยม

ฟงอวิ๋น ขี่พายุทะลุฟ้า ได้ดัดแปลงมาจากหนังสือการ์ตูนแนวกำลังภายในในชื่อเรื่องเดียวกันของ หม่าหยงเฉิง นักเขียนชาวฮ่องกง ซึ่งต่อมาได้มีการต่อเพิ่มเติมเป็นนวนิยายโดย ตังแซ  ซึ่งได้รับความนิยมอย่างมากจากทั้งฝั่งฮ่องกงและจีนแผ่นดินใหญ่
โกลเด้น ฮาร์เวสท์ บริษัทสร้างภาพยนตร์ยักษ์ใหญ่ของฮ่องกง จึงได้หยิบ ฟงอวิ๋น ขี่พายุทะลุฟ้า มาสร้างเป็นภาพยนตร์ด้วยทุนสร้างมหาศาลกว่า 120 ล้านเหรียญฮ่องกง โดยมี แอนดริว เลา เป็นผู้กำกับ และถือเป็นภาพยนตร์แนวกำลังภายในเรื่องแรกที่ปลุกกระแสภาพยนตร์กำลังภายในให้ฟื้นกลับมาอีกครั้งหลังจากซบเซาไปนานนับ 10 ปี พร้อมด้วยสเปเชียล แอฟเฟคต์ ทางคอมพิวเตอร์ตระการตามากมายอย่างที่ไม่เคยมีมาก่อน
ด้วยงานสร้างที่อลังการ และเนื้อเรื่องที่เต็มไปด้วยความเป็นแฟนตาซี ทำให้ได้รับความนิยมทันทีที่ออกฉาย ซึ่งในฮ่องกงสามารถทำรายได้เหนือกว่า Armageddon และ Godzilla ภาพยนตร์ฟอร์มใหญ่แห่งปีของฮอลลีวู้ดเสียอีก และทำรายได้มากกว่า Jurassic Park และ  Titanic เมื่อเปิดฉาย  และทำรายได้ในทุกประเทศที่เข้าฉาย  และทำให้ แอนดริว เลา ได้กำกับภาพยนตร์ในแนวเดียวกันตามมาอีก 2 เรื่องนับจากนี้ คือ A Man Called Hero และ The Duel ซึ่งก็เป็นภาพยนตร์ที่เต็มไปด้วยสเปเชียล แอฟเฟคต์แนวแฟนตาซีอีก
โดยบทภาพยนตร์ได้ดัดแปลงให้แตกต่างจากฉบับหนังสือการ์ตูนหรือนวนิยาย ด้วยการตัดตัวละครบางตัวที่สำคัญออกไป เช่น บุรุษนิรนามชุดดำ หรือ ต้วนล่าง และทำการเปลี่ยนแปลงให้ข่งฉือจากที่เป็นสาวใช้ในพรรคใต้หล้ากลายมาเป็นลูกสาวเพียงคนเดียวของสงป้า เป็นต้น
ภาพยนตร์ได้รับรางวัลจากงานประกวดภาพยนตร์ฮ่องกงครั้งที่ 18 ถึง 4 รางวัล  โดยส่วนใหญ่เป็นรางวัลประเภทแอฟเฟคต์ และยังมีชื่อเข้าชิงอีกหลายรางวัลรวมทั้งภาพยนตร์ยอดเยี่ยมอีกด้วย
สำหรับในประเทศไทย กระแสของภาพยนตร์ได้ทำให้ในอีก 1 ปี ต่อมา ได้มีการสร้างโฆษณาโทรทัศน์ สินค้าประเภทลูกอมรสกาแฟยี่ห้อหนึ่ง ที่เป็นการล้อเลียนถึงภาพยนตร์เรื่องนี้ด้วย
ภาคต่อ

ในปี พ.ศ. 2551 พี่น้องตระกูลแปง (ออกไซด์ และ แดนนี่ แปง) ได้สร้างภาค 2 ของภาพยนตร์ชุดนี้ โดยถ่ายทำทั้งหมดในประเทศไทย และได้นักแสดงคนเดิม คือ กัว ฟู่เฉิง และ เจิ้ง อี้เจี้ยน กลับมารับบทนำอีกครั้ง ซึ่งภาพยนตร์ภาค 2 นี้ได้ให้ชื่อว่า The Storm Warriors กำหนดฉายในประเทศไทยวันที่ 24 ธันวาคม พ.ศ. 2552
แหล่งข้อมูลอื่น

ตัวอย่างภาพยนตร์
| ด ค กฟงอวิ๋น ขี่พายุทะลุฟ้า |
| --- | --- |
หนังสือการ์ตูน: ฟงอวิ๋น ขี่พายุทะลุฟ้า • ฟงอวิ๋น ขี่พายุทะลุฟ้า ภาค 1 • ฟงอวิ๋น ขี่พายุทะลุฟ้า ภาค 2
ตัวละคร: ปู้จิ้งอวิ๋น • เนี่ยฟง • สงป้า • อู๋หมิง • กิเลนไฟ • ขงฉื่อ   • ฉูฉู่ • ตี้เอ้อม่ง • เหยี๋ยนอิ๋ง • เจ้าฟ้า • เทพกระบี่
อาวุธ: กระบี่เลิศภพจบแดน • ดาบดื่มหิมะ • กระบี่กิเลนไฟ • กระบี่ไร้คู่เปรียบ • กระบี่วีรชน
ภาพยนตร์การ์ตูน: ฟงอวิ๋น ตอนศึกจ้าวศาสตรา
ภาพยนตร์: ฟงอวิ๋น ขี่พายุทะลุฟ้า (ภาพยนตร์) • ฟงอวิ๋น ขี่พายุทะลุฟ้า 2 (ภาพยนตร์)
ละครโทรทัศน์: ฟงอวิ๋น ขี่พายุทะลุฟ้า ภาค 1 (ละครโทรทัศน์) • ฟงอวิ๋น ขี่พายุทะลุฟ้า ภาค 2 (ละครโทรทัศน์)
มินะ

| มินะ |
| --- | --- |
美名
เกิด:  (1984-02-13) 13 กุมภาพันธ์ ค.ศ. 1984 (40 ปี) จังหวัดกิฟุ ประเทศญี่ปุ่น
อาชีพ: นักพากย์
องค์การ: โปรดักชันเอซ
มินะ (美名, 13 กุมภาพันธ์ 1984 - ) เป็น นักพากย์หญิงและ นักแสดงละครเวที เกิดที่จังหวัดกิฟุ สังกัดโปรดักชันเอซ
ผลงานพากย์

โซระโนะโอโตชิโมโนะ (ทสึกิมิ โซฮาระ)
อินาสึมะอีเลฟเวน GO (เซโตะ มิโดริ)
ประธานนักเรียนสุดซ่า สภานักเรียนสุดป่วน (อากาบะ จิซึรุ)
คณะประพันธกรจรจัด (ฮารุโนะ คิราโกะ)
รามาธิบดี

รามาธิบดี อาจหมายถึง
สมเด็จพระรามาธิบดี - พระนามทั่วไปของพระมหากษัตริย์
โรงพยาบาลรามาธิบดี - โรงพยาบาลในกรุงเทพมหานคร
เครื่องราชอิสริยาภรณ์อันมีศักดิ์รามาธิบดี - เครื่องราชอิสริยาภรณ์ไทย
ภาษาโตทา

| ภาษาโตทา |
| --- | --- |
தோதா tōtā
ออกเสียง: [t̪oːd̪ɑː]
ประเทศที่มีการพูด: อินเดีย
ภูมิภาค: ตำบลนิลคีรี
จำนวนผู้พูด: 1,560 คน  (2001 สำมะโน)
ตระกูลภาษา: ดราวิเดียน  กลุ่มภาษาดราวิเดียนใต้กลุ่มภาษาทมิฬ-กันนาดากลุ่มภาษาทมิฬ-โกทคุกลุ่มภาษาโตทา-โกตะภาษาโตทา
ระบบการเขียน: อักษรทมิฬ (ตระกูลอักษรพราหมี)
รหัสภาษา
ISO 639-3: tcx
ภาษาโตทา หรือ ภาษาโตดา (Toda)  เป็นภาษาในตระกูลภาษาดราวิเดียน พูดโดยชาวโตทา ซึ่งมีราวหนึ่งพันคนในหุบเขานิลคีรี ทางใต้ของอินเดีย  ภาษาโตทามีสระถึง 16 เสียง มากที่สุดในบรรดากลุ่มภาษาดราวิเดียนทั้งหมด มีทั้งสระเสียงสั้นและเสียงยาว  ภาษาโตทามีเสียงพยัญชนะแบบ fricatives และ  trill มากที่สุดในบรรดากลุ่มภาษาดราวิเดียน
สัทวิทยา > สระ

|  | สระหน้า> NR | สระหน้า> R | สระกลาง> NR | สระกลาง> R | สระหลัง> NR | สระหลัง> R |
| --- | --- | --- | --- | --- | --- | --- |
| สระปิด | i | y | ɨ |  |  | u |
| สระกึ่งเปิด | e |  |  | ɵ |  | o |
| สระเปิด | æː |  |  |  | ɑ |  |
สัทวิทยา > พยัญชนะ

|  |  | โอษฐชะ | Denti- alveolar> Plain | Denti- alveolar> เสียดแทรกอุสุม | Denti- alveolar> ข้างลิ้น | Apical alveolar> Plain | Apical alveolar> ตาลุชะ | Apical alveolar (concave, ที่เรียกกันว่า "เสียงปลายลิ้นม้วน")> Plain | Apical alveolar (concave, ที่เรียกกันว่า "เสียงปลายลิ้นม้วน")> ตาลุชะ | Laminal postalveolar (เสียงปุ่มเหงือกเพดานแข็ง) | Subapical Palatal (เสียงปลายลิ้นม้วน)> Plain | Subapical Palatal (เสียงปลายลิ้นม้วน)> ตาลุชะ | Subapical Palatal (เสียงปลายลิ้นม้วน)> ข้างลิ้น | Dorsal Palatal | กัณฐชะ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| เสียงนาสิก | เสียงนาสิก | m |  |  |  |  |  | n̠ |  |  | ɳ |  |  |  |  |
| เสียงพยัญชนะกัก และ  เสียงกักเสียดแทรก | ไม่ก้อง | p | t̪ | ts̪ |  |  |  | t̠ |  | t̻ʃ | ʈ |  |  |  | k |
| เสียงพยัญชนะกัก และ  เสียงกักเสียดแทรก | ก้อง | b | d̪ | dz̪ |  |  |  | d̠ |  | d̻ʒ | ɖ |  |  |  | ɡ |
| เสียงเสียดแทรก | ไม่ก้อง | f | θ | s̪ | ɬ̪ |  |  | s̠ |  | ʃ | ʂ |  |  (ɬ̢) |  | x |
| เสียงเสียดแทรก | ก้อง | f | θ | s̪ | ɬ̪ |  |  | s̠ |  | ʒ | ʐ |  |  (ɬ̢) |  | (ɣ) |
| เสียงรัว | เสียงรัว |  |  |  |  | r̘ | r̘ʲ | r̠ | r̠ʲ |  | ɽ͡r | ɽ͡rʲ |  |  |  |
| เสียงข้างลิ้น | เสียงข้างลิ้น |  |  |  | l̪ |  |  |  |  |  |  |  | ɭ |  |  |
| เสียงเปิด | เสียงเปิด |  |  |  |  |  |  |  |  |  |  |  |  | j | w |
บรรณานุกรม

Emeneau, Murray B. 1984. Toda Grammar and Texts. American Philosophical Society, Memoirs Series, 155. Philadelphia: American Philosophical Society.
Siniša Spajić, Peter Ladefoged, P. Bhaskararao, 1994. "The rhotics of Toda". In UCLA Working Papers in Phonetics 87: Fieldwork Studies of Targeted Languages II.
แหล่งข้อมูลอื่น

The Toda Language, ส่วนหนึ่งของ the Endangered Languages project
Toda ที่ the UCLA Phonetics Archive
มินะ (เก็นโซซุยโคเด็น)

มินะ (อังกฤษ: Mina) เป็นตัวละครจากเกมเก็นโซซุยโคเด็น ปรากฏตัวออกมาในภาค I
ข้อมูลส่วนตัว

ชื่อ: มินะ 

ดวงดาวประจำตัว: จิอิง (Chiin) 

บ้านเกิด: ไม่ปรากฏ 

อายุ: 14 ปี 

เผ่าพันธุ์: มนุษย์ 

รูนที่ถือครอง: ไม่ปรากฏ 

ครอบครัว: ไม่ปรากฏ 

สถานะ: นักเต้น 

สถานที่อยู่ปัจจุบัน: อันเทย์ 

สงครามที่เข้าร่วม: สงครามรูนแห่งประตู
ประวัติ

มินะเป็นนักเต้นที่เมืองอันเทย์และมีชื่อเสียงทางด้านการเต้นมาก หลังจากที่ทีลได้มาร่วมเต้นกับเธอ ทำให้เธอยอมที่จะเข้าร่วมกับกองทัพโทรันในสงครามสงครามรูนแห่งประตู หลังจากสงครามได้จบลง เธอกลับไปที่อันเทย์เช่นเดิมและมีลูกศิษย์ชื่อว่าคาเร็น
ภูตสาวสื่อรัก

| ภูตสาวสื่อรัก |
| --- | --- |
ภาพประกอบภูตสาวสื่อรัก
ประเภท: โรแมนติก คอมเมดี้
สร้างโดย: บริษัท โฟร์ ดี ครีเอทีฟ จำกัด
เขียนโดย: บทประพันธ์:  รมณีย์กร  บทโทรทัศน์:   ตถตา (อภิวัฒน์ เล่าสกุล)
กำกับโดย: นิรันดร์ ธรรมปรีชา
แสดงนำ: โตนนท์ วงศ์บุญ พัชญา เพียรเสมอ
ผู้ประพันธ์ดนตรีแก่นเรื่อง:  เพลง เข้ามาใกล้ ๆ ขับร้องโดย พัชญา เพียรเสมอ (เพลงเปิดเรื่อง)    เพลง ชอบก็พูดมา ขับร้องโดย โตนนท์ วงศ์บุญ & พัชญา เพียรเสมอ    เพลง ภูตสาวสื่อรัก ขับร้องโดย พัชญา เพียรเสมอ (เพลงปิดเรื่อง)   
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 30  ตอน
การผลิต
ความยาวตอน: 70 นาที
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 31 กรกฎาคม พ.ศ. 2560 – 12 กันยายน พ.ศ. 2560
ภูตสาวสื่อรัก เป็นละครโทรทัศน์ไทยแนว โรแมนติก, คอมเมดี้, แฟนตาซี ผลิตโดย บริษัท โฟร์ ดี ครีเอทีฟ จำกัด บทประพันธ์โดย รมณีย์กร บทโทรทัศน์โดย ตถตา (อภิวัฒน์ เล่าสกุล) กำกับการแสดงโดย นิรันดร์ ธรรมปรีชา นำแสดงโดย โตนนท์ วงศ์บุญ, พัชญา เพียรเสมอ, ดิเรก อมาตยกุล, พสธร ทรงถาวรทวี, พงศนารถ วินศิริ, พงษธัช รัตนเศรณี, กวินตรา โพธิจักร, ธรณสร กุมชพร, วิยะดา อุมารินทร์, ปราบ ยุทธพิชัย, หน่อย เชิญยิ้ม, ธนา สินประสาธน์, นิชานันท์ ฝั้นแก้ว, ภัทรานิษฐ์ วิริยะบำรุงกิจ, ธีระพล หอมจม  ออกอากาศทุกวันจันทร์ - พฤหัสบดี 18.50 - 20.00 น., วันศุกร์ 18.30 -19.40 น. ต่อจากละครเรื่องมือปืนพ่อลูกติด เริ่มตอนแรกวันจันทร์ที่  31 กรกฎาคม พ.ศ. 2560 −12 กันยายน พ.ศ. 2560
เรื่องย่อ

ลินิน หญิงสาวสวยที่ฝันจะเป็นนักร้องสาวพราวเสน่ห์ แต่ถูกขัดขวางจากผู้เป็นแม่ แต่แล้วเหมือนบุพเพสันนิวาสในขณะที่เดินเล่นอยู่ในงานวัด วงดนตรีลูกทุ่งได้ขาดนักร้องพอดี ลินินจึงมีโอกาสขึ้นร้องเพลงครั้งแรกในชีวิต บุญมีแต่กรรมบัง ชาวบ้านที่มาดูดนตรีลูกทุ่งเมื่อเห็นว่าลินินเป็นนักร้องใหม่ที่ไม่ใช่นักร้องผู้มีชื่อเสียงก็ทำการโห่ร้อง ไล่ลินินลงจากเวที ทำให้ลินินเกิดความอับอายและไม่อยากที่จะเป็นนักร้องอีก แต่เรื่องไม่จบแค่นั้นเมื่อครอบครัวของลินินนั้นเป็นหนี้นอกระบบ
การตอบรับ > เรตติ้ง

การตอบรับของละครเรื่องนี้ทั้งหมด 30 ตอนที่ได้ออกอากาศไป (เมื่อวันที่  31 กรกฎาคม พ.ศ. 2560 - 12 กันยายน พ.ศ. 2560) Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยทั้งหมด 30 ตอน อยู่ที่ 5.26
เรตติ้งที่มีอันดับสูงที่สุดในละครแต่ละตอนจะแสดงด้วย สีเขียว, เรตติ้งที่มีอันดับต่ำที่สุดในละครแต่ละตอนจะแสดงด้วย สีแดง, เรตติ้งเฉลี่ยของละครจะแสดงด้วย สีน้ำเงิน
| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 31 กรกฎาคม พ.ศ. 2560 | 5.7 |
| 2 | 1 สิงหาคม พ.ศ. 2560 | 5.9 |
| 3 | 2 สิงหาคม พ.ศ. 2560 | 5.1 |
| 4 | 3 สิงหาคม พ.ศ. 2560 | 5.6 |
| 5 | 4 สิงหาคม พ.ศ. 2560 | 4.5 |
| 6 | 7 สิงหาคม พ.ศ. 2560 | 5.8 |
| 7 | 8 สิงหาคม พ.ศ. 2560 | 5.7 |
| 8 | 9 สิงหาคม พ.ศ. 2560 | 5.6 |
| 9 | 10 สิงหาคม พ.ศ. 2560 | 5.9 |
| 10 | 11 สิงหาคม พ.ศ. 2560 | 4.1 |
| 11 | 14 สิงหาคม พ.ศ. 2560 | 5.7 |
| 12 | 15 สิงหาคม พ.ศ. 2560 | 6.0 |
| 13 | 16 สิงหาคม พ.ศ. 2560 | 6.4 |
| 14 | 17 สิงหาคม พ.ศ. 2560 | 6.4 |
| 15 | 18 สิงหาคม พ.ศ. 2560 | 5.3 |
| 16 | 22 สิงหาคม พ.ศ. 2560 | 5.6 |
| 17 | 23 สิงหาคม พ.ศ. 2560 | 5.1 |
| 18 | 24 สิงหาคม พ.ศ. 2560 | 6.6 |
| 19 | 25 สิงหาคม พ.ศ. 2560 | 4.3 |
| 20 | 28 สิงหาคม พ.ศ. 2560 | 5.4 |
| 21 | 29 สิงหาคม พ.ศ. 2560 | 5.8 |
| 22 | 30 สิงหาคม พ.ศ. 2560 | 5.3 |
| 23 | 1 กันยายน พ.ศ. 2560 | 3.5 |
| 24 | 4 กันยายน พ.ศ. 2560 | 4.5 |
| 25 | 5 กันยายน พ.ศ. 2560 | 4.4 |
| 26 | 6 กันยายน พ.ศ. 2560 | 4.6 |
| 27 | 7 กันยายน พ.ศ. 2560 | 5.0 |
| 28 | 8 กันยายน พ.ศ. 2560 | 4.1 |
| 29 | 11 กันยายน พ.ศ. 2560 | 4.8 |
| 30 (ตอนจบ) | 12 กันยายน พ.ศ. 2560 | 5.1 |
ข้อมูลการเลื่อนออกอากาศและการงดออกอากาศ

วันที่ 21 สิงหาคม พ.ศ. 2560 ทางสถานีขอแจ้งการงดออกอากาศละคร ภูตสาวสื่อรัก ตอนที่ 16 โดยสาเหตุที่ทางสถานีนำละครตอนที่ 16 มาออกอากาศในวันอังคารที่ 22 สิงหาคม พ.ศ. 2560 แทน สืบเนื่องมาจากในเวลา 13.00 - 20.00 น. ทางสถานีร่วมกับ โทรทัศน์รวมการเฉพาะกิจแห่งประเทศไทย (ทรท.) ดำเนินการถ่ายทอดสดการแข่งขันกีฬา ซีเกมส์ ครั้งที่ 29 จากกรุง กัวลาลัมเปอร์ ประเทศมาเลเซีย หลังจากจบการถ่ายทอดสดจากทาง ทรท. แล้วต่อด้วย ข่าวในพระราชสำนัก ในเวลา 20.00 - 20.15 น.
วันที่ 31 สิงหาคม พ.ศ. 2560 ทางสถานีขอแจ้งการงดออกอากาศละคร ภูตสาวสื่อรัก ตอนที่ 23 โดยสาเหตุที่ทางสถานีนำละครตอนที่ 23 มาออกอากาศในวันศุกร์ที่ 1 กันยายน พ.ศ. 2560 แทน สืบเนื่องมาจากในเวลา 18.20 - 19.00 น. ทางสถานีดำเนินการถ่ายทอดสดรายการพิเศษ เชียร์สดถึงใจเชียร์ทีมไทยกับช่อง 7 สี เป็นการปรีวิวก่อนเกมการแข่งขันฟุตบอลโลก 2018 รอบคัดเลือก โซนเอเชีย - รอบที่ 3 ระหว่าง ไทย พบกับ อิรัก จากสนามราชมังคลากีฬาสถาน โดยเริ่มแข่งขันในเวลา 19.00 - 21.00 น. และในเวลา 21.00 - 21.15 น. พบกับ ข่าวในพระราชสำนัก แล้วต่อด้วยละคร นักรบตาปิศาจ ตอนที่ 10 ในเวลา 21.15 - 22.13 น.
เฉพาะวันที่ 5 กันยายน พ.ศ. 2560 ละครภูตสาวสื่อรักเลื่อนมาออกอากาศในเวลา 19.00 - 20.00 น. เนื่องมาจากทางสถานีดำเนินการถ่ายทอดสดการแข่งขันฟุตบอลโลก 2018 รอบคัดเลือก โซนเอเชีย - รอบที่ 3 กลุ่ม บี นัดที่ 10 (นัดสุดท้าย) ระหว่าง ออสเตรเลีย พบกับ ไทย จากประเทศออสเตรเลีย ตั้งแต่เวลา 16.20 - 19.00 น.
แหล่งข้อมูลอื่น

เรื่องย่อละครภูตสาวสื่อรัก : Bugaboo.TV
เรื่องย่อละครภูตสาวสื่อรัก : ch7.com
เรื่องย่อละครภูตสาวสื่อรัก : manager.co.th[ลิงก์เสีย]
เรื่องย่อละครภูติสาวสื่อรัก (kapook.com)
http://www.imgrum.org/media/1430961806599713267_1288281219 เก็บถาวร 2021-03-02 ที่ เวย์แบ็กแมชชีน
เรื่องย่อละครภูตสาวสื่อรัก เก็บถาวร 2017-08-01 ที่ เวย์แบ็กแมชชีน
ภูตสาวสื่อรัก ที่สยามโซน
เรื่องย่อละครภูตสาวสื่อรัก : gossipstar.mthai.com
มาร์

มาร์ สามารถหมายถึง
จอห์นนี มาร์ นักดนตรีและนักร้องชาวอังกฤษ
เจมส์ มาร์ นักแสดงชาวไทย
เพชร มาร์ โปรดิวเซอร์และนักดนตรีชาวไทย
ฮันส์ มาร์ นักแสดงชายชาวเยอรมัน
เจ้าหน้าที่ของบริษัทหลักทรัพย์ อาจถูกเรียกอีกอย่างหนึ่งว่ามาร์
ดูเพิ่ม

มาร์ส (แก้ความกำกวม)
ฟาโรห์โซเบคโฮเตปที่ 8

ฟาโรห์เซเคมเร เซอูเซร์ตาวี โซเบคโฮเทป (อักษรโรมัน: Sekhemre Seusertawy Sobekhotep VIII) หรือเรียกว่า โซเบคโฮเทปที่ 8 อาจจะเป็นฟาโรห์องค์ที่สามในราชวงศ์ที่ 16 ผู้ครองราชย์เหนือทีบส์ในอียิปต์ตอนเหนือช่วงช่วงต่อระยะที่สอง อีกทางเลือกหนึ่ง พระองค์อาจเป็นฟาโรห์ในราชวงศ์ที่ 13 หรือ 17 ถ้าพระองค์เป็นฟาโรห์ในราชวงศ์ที่ 16 นั่นจะทำให้ฟาโรห์โซเบคโฮเทปครองราชย์ (ตามข้อมูลจากบันทึกพระนามแห่งตูริน) เป็นระยะเวลา 16 ปี เมื่อ 1650 ปีก่อนคริสตกาล ในช่วงเวลาของการบุกรุกของชาวฮิกซอสในอียิปต์
ตำแหน่งตามลำดับเวลา

พบพระนามของฟาโรห์ในบรรทัดที่ 2 ของคอลัมน์ที่ 11 ของบันทึกพระนามแห่งตูรินอ่านว่า เซคเอม[...]เร และอ้างอิงตามที่นักอียิปต์วิทยา คิม รีฮอล์ต และดาร์เรล เบเกอร์ พระนามดังกล่าวน่าจะสื่อเป็นพระนาม เซคเอมเร เซอูเซร์ทาวี ซึ่งเป็นพระนามของฟาโรห์โซเบคโฮเทปที่ 8 หากการระบุนี้ถูกต้องจะทำให้พระองค์จะทรงครองราชย์เป็นระยะเวลา 16 ปีในฐานะฟาโรห์พระองค์ที่สามของราชวงศ์ที่สิบหกแห่งอียิปต์ และสิ่งนี้จะทำให้พระองค์เป็นผู้สืบทอดพระราชบัลลังก์โดยตรงของฟาโรห์ดเจฮูติ และเป็นผู้ปกครองก่อนหน้าของฟาโรห์เนเฟอร์โฮเทปที่ 3 ถึงแม้ว่ายังไม่ทราบความสัมพันธ์ระหว่างพระองค์กับฟาโรห์ทั้งสองพระองค์ก็ตาม ในการสร้างลำดับเหตุการณ์ของสมัยช่วงระหว่างกลางครั้งที่สองขึ้นใหม่นั้น รีฮอล์ตได้เสนอว่า ฟาโณห์โซเบคโฮเทปที่ 8 ทรงครองราชย์ตั้งแต่ 1645 ปีก่อนคริสตกาล จนถึง 1629 ปีก่อนคริสตกาล ไม่นานหลังจากที่ราชวงศ์ที่สิบห้าแห่งอียิปต์ ซึ่งเป็นชนชาวฮิกซอสได้เข้ายึดครองบริเวณดินดอนสามเหลี่ยมปากแม่น้ำไนล์และเมืองเมมฟิส ด้วยเหตุนี้จึงทำให้ราชวงศ์ที่สิบสามแห่งอียิปต์ล่มสลายลง
ในการศึกษาที่เก่ากว่าโดยนักอียิปต์วิทยา เยอร์เกน ฟอน เบ็คเคอราธ และลาบิบ ฮาบาชิ ระบุว่า ฟาโรห์โซเบคโฮเทปที่ 8 เป็นฟาโรห์แห่งราชวงศ์ที่สิบสามแห่งอียิปต์
หลักฐานยืนยัน

หลักฐานยืนยันร่วมสมัยเพียงชิ้นเดียวของฟาโรห์โซเบคที่ 8 คือจารึกศิลาที่พบในประตูที่สามที่คาร์นัก จารึกดังกล่าวนี้ถูกใช้เป็นวัสดุก่อสร้างเพื่อเติมประตูเสาระหว่างการทำงานขยายศาสนสถานแห่งคาร์นักในช่วงรัชสมัยของฟาโรห์อเมนโฮเทปที่ 3 โดยในจารึกศิลาดังกล่าวได้ลงวันที่ในช่วงวันที่อยู่นอกเหนือเดือนปกติตามปฏิทินสุริยคติอียิปต์โบราณหรือห้าวันสุดท้ายของปีในปีที่สี่ของรัชสมัยของฟาโรห์โซเบคโฮเทปที่ 8 และอธิบายถึงทัศนคติของพระองค์ที่วิหาร ซึ่งอาจจะเป็นศาสนสถานแห่งคาร์นัก ในช่วงน้ำท่วมใหญ่ของแม่น้ำไนล์:
| 0 | 1 | 2 |
| --- | --- | --- |
| “ | (ขอประทานชีวิตแก่) พระราชโอรสของเทพรา โซเบคโฮเทป ผู้เป็นที่รักแห่งมหาอุทกภัย ประทานชีวิตอันเป็นนิตย์ ปีที่ 4 เดือนที่ 4 ของฤดูเชมู ช่วงเวลาแห่งอธิกวาร ภายใต้การอุปถัมภ์ของบุคคลแห่งเทพเจ้าพระองค์นี้ มีพระชนม์ชีพอยู่ตลอดไป เสด็จพระราชดำเนินไปยังศาลาแห่งศาสนสถานแห่งนี้เพื่อทอดพระเนตรมหาอุทกภัย บุคคลนั้นมาถึงห้องโถงของศาสนสถานนี้ซึ่งมีน้ำอยู่เต็ม จากนั้นคนของพระองค์ก็ลุยไปที่นั่น […] | ” |
ตามที่นักอียิปต์วิทยา จอห์น เบนส์ ผู้ซึ่งศึกษารายละเอียดเกี่ยวกับจารึกศิลาดังกล่าว ได้กล่าวว่า การเสด็จพระราชดำเนินไปยังพระศาสนวิหารขณะที่น้ำท่วมนั้น กษัตริย์ได้จำลองตำนานปรัมปราอียิปต์โบราณเกี่ยวกับการสร้างโลกอีกครั้ง โดยเลียนแบบการกระทำของเทพเจ้าผู้สร้าง พระนามว่า อามุน-รา ซึ่งรูปสัญลักษณ์ของจารึกศิลานั้นเชื่อมโยงกับฟาโรห์ โดยทรงสั่งน้ำให้ลดระดับลงจากภูเขาในยุคแรกเริ่ม
ภูริพล บุญสอน

ภูริพล บุญสอน (13 มกราคม พ.ศ. 2549) เป็นนักวิ่งระยะสั้นชาวไทยในระยะ 100 และ 200 เมตร
ปัจจุบันภูริพลถือครองสถิติประเทศไทยในระยะ 100 เมตร (10.06) และ 200 เมตร (20.19), สถิติซีเกมส์ 200 เมตร (20.37), อันดับ 1 สถิติโลกรุ่นอายุไม่เกิน 18 ปี ระยะ 100 เมตร (10.06) และอันดับ 1 นักวิ่งอายุ 16 ปี ที่เร็วที่สุดในโลก ในระยะ 100 เมตร (10.09) รวมถึงอยู่อันดับ 3 ของนักวิ่งระยะ 200 เมตร รุ่นอายุไม่เกิน 18 ปี (20.37) เป็นรองเออร์ริยอน ไนต์ตัน (19.49) และยูเซน โบลต์ (19.93)
ประวัติ

ภูริพลเกิดที่จังหวัดสุรินทร์ แต่ไปเติบโตที่จังหวัดสมุทรปราการ ศึกษาที่โรงเรียนเซนต์ราฟาแอลตั้งแต่สมัยชั้นประถมต้น เริ่มแข่งขันวิ่งครั้งแรกเมื่ออายุ 10 ปี จนกระทั่งชั้นประถมศึกษาปีที่ 5 ย้ายไปโรงเรียนอัสสัมชัญสมุทรปราการ และเรียนจนจบชั้นมัธยมศึกษาปีที่ 6
ภูริพลมีแผนศึกษาต่อที่สหรัฐ
การแข่งขันภายในประเทศ

ในการแข่งขันกีฬาแห่งชาติ ครั้งที่ 47 ที่จังหวัดศรีสะเกษ ภูริพลในวัย 16 ปี ได้ทำลายสถิติใหม่ของประเทศไทยในการวิ่ง 100 และ 200 เมตร  ด้วยเวลา 10.19 วินาที และ 20.58 วินาที ตามลำดับ
การแข่งขันกรีฑาระดับประเทศ

ภูริพลเป็นเจ้าของสถิติซีเกมส์ วิ่ง 200 เมตรชาย ด้วยเวลา 20.37 วินาที ซึ่งแข่งขันในรายการซีเกมส์ 2021
ในการแข่งขันกรีฑาเยาวชนอายุไม่เกิน 20 ปี ชิงแชมป์โลก 2022 ที่ประเทศโคลอมเบีย ในรอบรองชนะเลิศของการแข่งขันวิ่ง 100 เมตร ภูริพลสร้างสถิติประเทศไทยใหม่ด้วยเวลา 10.09 วินาที (+0.7 เมตร/วินาที) รวมถึงเป็นสถิติที่ดีที่สุดของโลกในรุ่นนักวิ่งอายุไม่เกิน 18 ปี (สถิตินี้ถูกทำลายโดยคริสเตียน มิลเลอร์ ด้วยเวลา 10.06 วินาที เมื่อวันที่ 8 กรกฎาคม พ.ศ. 2566) ส่วนในรอบชิงชนะเลิศ ทำเวลาได้เป็นอันดับ 4 ด้วยเวลา 10.12 วินาที
พ.ศ. 2566 ในการวิ่ง 200 เมตรชาย รอบชิงชนะเลิศ ซีเกมส์ 2023 ภูริพลมีอาการกล้ามเนื้อกระตุกระหว่างการวิ่ง ทำให้ไม่ได้ลงแข่งขันในรายการ วิ่ง 100 เมตรชาย และผลัด 4x100 เมตรชาย ต่อมาเดือนกรกฎาคมปีเดียวกัน ภูริพลลงแข่งขันกรีฑาชิงแชมป์เอเชีย 2023 ที่จัดขึ้นที่กรุงเทพ ได้เหรียญทองวิ่งผลัด 4x100 เมตรชายไทย ด้วยเวลา 38.55 วินาที ทำลายสถิติเดิมของการแข่งขันนี้ พร้อมทำลายสถิติประเทศไทยด้วย
ในการแข่งขันกีฬากรีฑาในเอเชียนเกมส์ 2022 ที่หางโจว ประเทศจีน การแข่งขันกรีฑาชาย 100 เมตร ทำเวลาในรอบรองชนะเลิศได้ 10.06 วินาที ทำลายสถิติของตัวเอง และเป็นสถิติใหม่ประเทศไทย และในรอบชิงชนะเลิศ วิ่งเข้าเส้นชัยเป็นอันดับที่ 2 ทำลายสถิติตัวเอง และสถิติประเทศไทยได้อีกครั้ง ด้วยเวลา 10.02 วินาที คว้าเหรียญเงิน ภูริพลได้กลับมาเป็นเจ้าของสถิตินักวิ่งที่เร็วที่สุดในโลกรุ่นอายุไม่เกิน 18 ปี ระยะ 100 เมตร ในขณะที่ภูริพลอายุ 17 ปี 260 วัน สถิติร่วมกับคริสเตียน มิลเลอร์ ที่เวลา 10.06 วินาที (สถิติ 10.02 วินาที ไม่รับการบันทึกเป็นสถิติเนื่องจากแรงลม +2.4)
ในการแข่งขันโอลิมปิกฤดูร้อน 2024 ที่ประเทศฝรั่งเศส ประเภทการแข่งขันกรีฑา วิ่ง 100 เมตรชาย ภูริพลเข้าเส้นชัยเป็นอันดับ 3 ของฮีตที่ 4 สถิติ 10.13 วินาที  เข้ารอบรองชนะเลิศ รอบรองชนะเลิศวิ่งอยู่ในฮีตที่ 3 วิ่งเข้าเส้นชัยเป็นอันดับที่ 9 สถิติ 10.14 วินาที ไม่ผ่านเข้ารอบชิงชนะเลิศ
ในการแข่งขันกรีฑาเยาวชนโลกรุ่นอายุไม่เกิน 20 ปี (World Athletics U20 Championships) ที่ลิมา ประเทศเปรู ภูริพลได้รับเหรียญเงินทำเวลาได้ 10.22 วินาที (-0.9) ในรอบชิงชนะเลิศวิ่งผลัด 4×100 เมตร ภูริพลวิ่งเป็นไม้สุดท้าย  โดยสามารถวิ่งจากรองสุดท้ายจนเข้าเส้นชัยที่อันดับ 3 ทำให้ได้รับเหรียญทองแดง ด้วยเวลา 39.39 วินาทีและยังสร้างสถิติใหม่ของไทยวิ่งผลัด 4×100 เมตร ในรุ่นอายุไม่เกิน 20 ปี
ความสำเร็จ

ข้อมูลจากเว็บไซต์กรีฑาโลก
ความสำเร็จ > สถิติที่ดีที่สุด

| ระยะ | เวลา (วินาที) | แรงลม | สถานที่ | วันที่ | หมายเหตุ |
| --- | --- | --- | --- | --- | --- |
| 100 เมตร | 10.06 | +1.4 m/s | หางโจว, ประเทศจีน | 30 กันยายน 2023 | WU18B, AU18B, NR |
| 100 เมตร | 10.02 w | +2.4 m/s | หางโจว, ประเทศจีน | 30 กันยายน 2023 | แรงลมช่วย |
| 200 เมตร | 20.19 | +1.7 m/s | อัลมาเตอ, ประเทศคาซัคสถาน | 26 มิถุนายน 2022 | AU20R, AU18B, NR |
ความสำเร็จ > การแข่งขันระดับประเทศ

| ปี | การแข่งขัน | สถานที่ | อันดับที่ | ประเภท | หมายเหตุ |  |
| --- | --- | --- | --- | --- | --- | --- |
| 2022 | ซีเกมส์ | ฮานอย, ประเทศเวียดนาม | 1 | 100 เมตร | 10.44 |  |
| 2022 | ซีเกมส์ | ฮานอย, ประเทศเวียดนาม | 1 | 200 เมตร | 20.37 | GR |
| 2022 | ซีเกมส์ | ฮานอย, ประเทศเวียดนาม | 1 | ผลัด 4 × 100 เมตร | 38.58 |  |
| 2022 | กรีฑาเยาวชนโลกรุ่นอายุไม่เกิน 20 ปี | กาลิ, ประเทศโคลอมเบีย | 4th | 100 เมตร | 10.12 |  |
| 2022 | กรีฑาเยาวชนโลกรุ่นอายุไม่เกิน 20 ปี | กาลิ, ประเทศโคลอมเบีย | 8 (sf) | 200 เมตร | 20.61 |  |
| 2022 | กรีฑาเยาวชนโลกรุ่นอายุไม่เกิน 20 ปี | กาลิ, ประเทศโคลอมเบีย | 17 (h) | ผลัด 4 × 100 เมตร | 42.09 | SB |
| 2022 | กรีฑาเยาวชนเอเชียรุ่นอายุไม่เกิน 18 ปี | คูเวตซิตี, ประเทศคูเวต | 1 | 100 เมตร | 10.33 | CR |
| 2022 | กรีฑาเยาวชนเอเชียรุ่นอายุไม่เกิน 18 ปี | คูเวตซิตี, ประเทศคูเวต | 1 | 200 เมตร | 21.53 |  |
| 2022 | กรีฑาเยาวชนเอเชียรุ่นอายุไม่เกิน 18 ปี | คูเวตซิตี, ประเทศคูเวต | 2nd | ผลัดเมดเลย์ | 1:55.82 |  |
| 2023 | ซีเกมส์ | พนมเปญ, ประเทศกัมพูชา | - | 200 เมตร | DNF |  |
| 2023 | ซีเกมส์ | พนมเปญ, ประเทศกัมพูชา | - | 100 เมตร | DNS |  |
| 2023 | กรีฑาชิงแชมป์เอเชีย | กรุงเทพ, ประเทศไทย | 1 | ผลัด 4 × 100 | 38.55 | CR, NR |
| 2023 | เอเชียนเกมส์ | หางโจว, ประเทศจีน | 2 | 100 เมตร | 10.02 | w |
| 2023 | เอเชียนเกมส์ | หางโจว, ประเทศจีน | - (sf) | 200 เมตร | DNF |  |
| 2023 | เอเชียนเกมส์ | หางโจว, ประเทศจีน | 4 | ผลัด 4 × 100 เมตร | 38.81 |  |
| 2024 | โอลิมปิก | ปารีส, ประเทศฝรั่งเศส | 9 (sf) | 100 เมตร | 10.14 |  |
| 2024 | กรีฑาเยาวชนโลกรุ่นอายุไม่เกิน 20 ปี | ลิมา, ประเทศเปรู | 2 | 100 เมตร | 10.22 |  |
| 2024 | กรีฑาเยาวชนโลกรุ่นอายุไม่เกิน 20 ปี | ลิมา, ประเทศเปรู | 3 | ผลัด 4 × 100 เมตร | 39.39 | NU20R |
ความสำเร็จ > เซอร์กิต

World Athletics Continental Tour
2022 (200 m): XXXII Qosanov Memorial
2024 (100 m): XXXIII Qosanov Memorial
แหล่งข้อมูลอื่น

ภูริพล บุญสอน ที่ World Athletics (ในภาษาอังกฤษ)
ฟาโรห์โซนเบฟ

เมอิบทาวี เซเคมคาเร อเมนเอมฮัต โซนเบฟ (หรือ อเมนเอมฮัต โซนเบฟ) เป็นฟาโรห์แห่งอียิปต์โบราณจากราชวงศ์ที่สิบสามในสมัยช่วงระหว่างกลางที่สอง ตามที่นักไอยคุปต์วิทยา คิม รีฮอล์ต, เยอร์เกน ฟอน เบ็คเคอราท และดาร์เรล เบเกอร์ กล่าวคือ พระองค์เป็นฟาโรห์พระองค์ที่สองแห่งราชวงศ์ ซึ่งทรงครองราชย์ตั้งแต่ 1800 ถึง 1796 ปีก่อนคริสตกาล